วันที่15ตุลาคม ผมมีเพศสัมพันธ์กับแฟนไม่ได้ป้องกันและแฟนก็กินยาคุมฉุกเฉินไปพอเย็นวันที่15ตุลาคม เป็นประจำเดือน แล้ววันที่29ตุลาคม แฟนบอกว่าเป็นประจำเดือนอีก แล้ววันที่7พฤศจิกายน ได้สอดใส่ไปนิดเดียวแล้วเอาออกพอเอาก็เสร็จ (แตกนอก) วันที่22พฤศจิกายน มีเพศสัมพันธ์แบบป้องกัน แต่ตอนนี้ประจำเดือนแฟนยังไม่มา ผมอยากถามว่า เป็นประจำเดือน2รอบในเดือนตุลาคม ทำให้เป็นประจำเดือนของเดือนนี้เลื่อนใช่หรือป่าวครับ
สวัสดีค่ะ หากประจำเดือนได้มาในวันที่15ต.ค. แล้ววันที่29ต.ค.ได้มีเลือดออกมาอีก ถือว่ามีระยะห่างระหว่างรอบประจำเดือนที่สั้นกว่าปกติ ทั้งนี้ อาจเกิดจากผลของยาคุมฉุกเฉินที่ได้ทานไปได้ส่วนการมีเพศสัมพันธ์ในวันที่7พ.ย. โดยใช้วิธีการหลั่งนอก จะมีโอกาสตั้งครรภ์ได้ประมาณ4%-22%ส่วนการมีเพศสัมพันธ์ในวันที่22พ.ย. หากใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ2%-18%สำหรับการที่ประจำเดือนในเดือน พ.ย.ยังไม่มา ก็อาจเกิดจากผลของยาคุมฉุกเฉินที่ทำให้ประจำเดือนมาช้าได้ อย่างไรก็ตาม แนะนำควรลองตรวจหาการตั้งครรภ์ดูด้วย หากตรวจไม่พบ ก็ให้รอประจำเดือนไปก่อน ประจำเดือนก็น่าจะมาในเวลาไม่นานค่ะ